Diari Oficial de la Generalitat Valenciana


Sumari del DOGV 4398, del 13-12-2002 (2002/13533)

Notificació a Gete-I, SA. Expedient número R-144/2002.
------------------------------------------------------

### Dades del document

Número de DOGV
:   4398

Data del DOGV
:   13-12-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/13649


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Gete-I, SA. Expedient número R-144/2002. [2002/M13561]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a Gete-I, SA, carrer el Batxiller, 17, baix, 46814 València), la resolució del recurs d'alçada amb el número de referència interna R-144/2002.
  
Resolució
  
Examinats els recursos d'alçada presentats per Juan A. Grau Hervás, en nom i representació de la mercantil Gete-I, SA, i per Rosanna Pérez Peiró, en nom de la mercantil Lodefer, SL, contra la resolució del Servici Territorial d'Arquitectura i Habitatge de València, en l'expedient VIVI/040500/621.
  
Antecedents de fet
  
1. Rosario Llopis Pascual, propietària de l'habitatge de protecció oficial situat a Benimàmet, carrer En Projecte, número 2-2, es va presentar l'escrit de denúncia contra la promotora Gete-I, SA, davant del Servici Territorial d'Arquitectura i Habitatge de València per deficiències constructives en el traster del citat immoble, i s'envià un pèrit del dit organisme que va emetre l'informe pericial corresponent, i s'acorda la incoació d'expedient sancionador contra la dita mercantil així com contra la constructora Lodefer, SL, amb el trasllat del corresponent plec de càrrecs.
  
2. L'instructor de l'expedient sancionador va dictar proposta de resolució en què entenent provada la comissió d'una infracció molt greu de l'article 6.10 de la Llei 1/1997, de 21 de febrer, de la Generalitat Valenciana, proposava la imposició d'una multa de 4.210 euros, així com l'orde de reparació de les deficiències constructives.
  
3. El cap del Servici Territorial d'Arquitectura i Habitatge va dictar la resolució en què mantenint els fonaments de dret de la proposta, va acordar la imposició d'una sanció de 4.210 euros, així com l'orde de realització de les obres.
  
4. Contra la dita resolució interposen recursos d'alçada la mercantil Gete-I, SA i Lodefer, SL, amb les al·legacions que consten en estos, i que es donen per reproduïdes en nom de la brevetat.
  
Fonaments de dret
  
1. Esta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que establix el Decret 210/2001, de 18 de desembre, del Govern Valencià (DOGV núm. 4.165, de 10 de gener).
  
2. El que disposen els articles 107, 110, 114 i 115, de la LRJAP i PAC, quant a l'admissió i la tramitació del recurs.
  
3. Presenta la promotora Gete-I, SA l'escrit d'interposició del recurs en què en la seua única al·legació entén que la resolució del Servici Territorial és nul·la de ple dret, ja que segons manifesta, no ha rebut cap comunicació fins a la resolució recorreguda, per la qual cosa sol·licita que es declare la nul·litat.
  
El recurs ha de ser desestimat, ja que consten en l'expedient tots els justificants de recepció de Correus de les notificacions dels actes de les diligències subjectes a estes, com és la incoació de l'expedient sancionador i la preceptiva proposta de resolució. Per la qual cosa les actuacions estan ajustades a dret procedimental, i no s'ha produït la nul·litat pretesa.
  
4. Quant al recurs presentat per la mercantil Lodefer, SL, resulta acreditat en el llibre d'ordes i visites de l'edificació de l'immoble que és la constructora d'este, i és irrellevant el contracte d'obres pactat entre esta i la promotora Gete-I, SA, tenint en compte a més que les deficiències consistixen en filtracions en el traster a través del paviment, i este element va ser fet per la constructora. Pel que així mateix és procedent la desestimació del recurs i la confirmació de la resolució del Servici Territorial d'Arquitectura i Habitatge de València.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar els recursos d'alçada formulats per Juan A. Grau Hervás, en nom i representació de la mercantil Gete-I, SA, i per Rosanna Pérez Peiró, en nom de la mercantil Lodefer, SL, contra la Resolució del Servici Territorial d'Arquitectura i Habitatge de València, de data 25 de març de 2002, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des del sendemà de la notificació d'esta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercir qualsevol altre recurs que s'estime oportú.